मुन्ना बजरंगी की हत्या के तीन दिन बाद पोस्टमार्टम की रिपोर्ट गुरुवार को सार्वजनिक हुई। रिपोर्ट के मुताबिक, मुन्ना बजरंगी के शरीर पर गोलियों के कुल 13 निशान पाए गए हैं। इसमें सात निशान गोलियां धंसने और छह निकलने के हैं। चार गोलियां छाती और तीन गोलियां सिर पर मारी गईं। बजरंगी की मौत के बाद पिटाई की जो चर्चाएं चल रही थीं, उस पर पोस्टमार्टम रिपोर्ट ने विराम लगा दिया। रिपोर्ट में गोलियों के अलावा अन्य किसी तरह की चोट का कोई निशान नहीं है। तीन डॉक्टरों के पैनल ने दो बजे पोस्टमार्टम शुरू किया और साढ़े चार बजे समाप्त हो गया।